Zagreb, 24. studenoga 2022.

**O B A V I J E S T**

o postupku prijave na [2. KRUG NATJEČAJA za mobilnost nastavnoga i nenastavnoga osoblja te za dolazak nenastavnoga osoblja iz tvrtki i znanstvenih ustanova izvan RH u okviru Erasmus+ programa Ključne aktivnosti 1 (KA131) - Projekti mobilnosti unutar programskih zemalja u akademskoj godini 2022./2023. u sklopu projekta broj 2022-1-HR01-KA131-HED-000060894 Sveučilišta u Zagrebu.](http://www.unizg.hr/nc/vijest/article/2-krug-natjecaja-za-erasmus-mobilnost-nastavnog-i-nenastavnog-osoblja-u-ak-god-20222023-pr/)

Sveučilište je raspisalo gore spomenuti Natječaj za aktivnosti:

* **podučavanje** (za nastavno osoblje Sveučilišta u Zagrebu i sastavnica te za nenastavno osoblje iz tvrtki izvan RH)
* **kombinirana aktivnost podučavanja i osposobljavanja** (za nastavno osoblje Sveučilišta u Zagrebu i sastavnica)
* **osposobljavanje** (za nastavno i nenastavno osoblje Sveučilišta u Zagrebu i sastavnica).

Dokumenti koji se podnose u sklopu prijavne dokumentacije, a ishode se od Fakulteta su:

* **dokaz o zaposlenju** na Ugovor o radu/djelu na Fakultetu
* **potpisana suglasnost dekana** **za odsutnost kandidata s radnoga mjesta** zbog planirane mobilnosti.
* **nastavni plan/plan rada** (*Mobility Agreement, STA, STT ili STA & STT*) koji ispunjava kandidat, a ovjerava Fakultet.

**INTERNA PROCEDURA – ODLAZNO OSOBLJE**

Na iro@ufzg.hr potrebno je poslati e-mail koji ima naslov:

Ime i prezime – 2. krug Erasmus+ natječaja (KA 131), ak. god. 2022./2023.

U privitku e-maila potrebno je dostaviti **vlastoručno potpisanu zamolbu** upućenu dekanu za odsutnost s radnog mjesta zbog planirane Erasmus+ mobilnosti. Zamolba mora sadržavati razdoblje odsutnosti i odredište mobilnosti.

Prema primljenom e-mailu, Ured za znanost i međunarodnu suradnju ishodit će za kandidata:

1. **dokaz o zaposlenju** na Učiteljskom fakultetu,

2. potpisanu **suglasnost dekana** za odsutnost kandidata s radnoga mjesta zbog planirane mobilnosti.

**Nastavni plan/plan rada** (*Mobility Agreement, STA, STT ili STA & STT*) također se dostavlja Uredu za znanost i međunarodnu suradnju na gore opisani način za potrebe ishođenja potpisa g. dekana i ovjere.

Ured za znanost i međunarodnu suradnju prijaviteljima šalje skeniranu (pdf format) dokumentaciju putem e-maila te se originali mogu u uredu u skladu s prethodnim dogovorom putem e-maila. Molimo prijavitelje da uzmu u obzir da je potrebno minimalno 24 sata za ishođenje navedenih dokumenata.

**INTERNA PROCEDURA – DOLAZNO OSOBLJE**

U sklopu Natječaja može se prijaviti dolazno **nenastavno** osoblje iz tvrtki ili znanstvenih ustanova izvan Republike Hrvatske.

Prijava interesa za dolazno osoblje šalje se s kratkim obrazloženjem na iro@ufzg.hr najkasnije do ponedjeljka 12. prosinca 2022. godine. Prednost ostvaruju stručnjaci čija bi razmjena na Fakultetu imala višestrukih benefita po Fakultet, a o čemu će konačnu odluku donijeti uprava Fakulteta.

**INTERNI ROK**

Rok za online prijavu je četvrtak, 22. prosinca 2022. u 12 sati (podne).

Ured za znanost i međunarodnu suradnju neće zaprimati dokumente nakon srijede, 21. prosinca 2022. u 12 sati.

Za sva pitanja obratite se Uredu za znanost i međunarodnu suradnju na iro@ufzg.hr.

*Ured za znanost i međunarodnu suradnju*